CELEX: 32022R0932
Language: el
Date: 2022-06-09 00:00:00
Title: Εκτελεστικός κανονισμός (ΕΕ) 2022/932 της Επιτροπής της 9ης Ιουνίου 2022 σχετικά με ενιαίες πρακτικές ρυθμίσεις για τη διενέργεια επίσημων ελέγχων όσον αφορά τις προσμείξεις στα τρόφιμα, σχετικά με ειδικό πρόσθετο περιεχόμενο των πολυετών εθνικών σχεδίων ελέγχου και ειδικές πρόσθετες ρυθμίσεις για την προετοιμασία τους (Κείμενο που παρουσιάζει ενδιαφέρον για τον ΕΟΧ)

17.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 162/13
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/932 ΤΗΣ ΕΠΙΤΡΟΠΗΣ
         της 9ης Ιουνίου 2022
         σχετικά με ενιαίες πρακτικές ρυθμίσεις για τη διενέργεια επίσημων ελέγχων όσον αφορά τις προσμείξεις στα τρόφιμα, σχετικά με ειδικό πρόσθετο περιεχόμενο των πολυετών εθνικών σχεδίων ελέγχου και ειδικές πρόσθετες ρυθμίσεις για την προετοιμασία τους
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (ΕΕ) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (1), και ιδίως το άρθρο 19 παράγραφος 3 σημεία α) και β),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2017/625 θεσπίζει κανόνες για τη διενέργεια επίσημων ελέγχων και άλλων επίσημων δραστηριοτήτων που πραγματοποιούνται από τις αρμόδιες αρχές των κρατών μελών για την εξακρίβωση της συμμόρφωσης με τη νομοθεσία της Ένωσης στον τομέα των τροφίμων και της ασφάλειας των τροφίμων. Το άρθρο 109 του εν λόγω κανονισμού προβλέπει την υποχρέωση των κρατών μελών να διασφαλίζουν ότι οι επίσημοι έλεγχοι διενεργούνται από τις αρμόδιες αρχές βάσει ενός πολυετούς εθνικού σχεδίου ελέγχου (στο εξής: ΠΟΕΣΕ). Ο κανονισμός (ΕΕ) 2017/625 καθορίζει, επίσης, το γενικό περιεχόμενο του ΠΟΕΣΕ, απαιτεί από τα κράτη μέλη να προβλέπουν στο ΠΟΕΣΕ τους επίσημους ελέγχους για τις προσμείξεις στα τρόφιμα και, στο πλαίσιο αυτό, εξουσιοδοτεί την Επιτροπή να καθορίζει ειδικό πρόσθετο περιεχόμενο του ΠΟΕΣΕ και ειδικές πρόσθετες ρυθμίσεις για την εκπόνησή του, καθώς και ενιαία ελάχιστη συχνότητα των επίσημων ελέγχων, λαμβανομένων υπόψη των παραγόντων κινδύνου και των κινδύνων που σχετίζονται με τις ουσίες που αναφέρονται στο άρθρο 19 παράγραφος 1 του εν λόγω κανονισμού.
                  
               
                     (2)
                  
                  
                     Ο κανονισμός (ΕΕ) 2017/625 κατάργησε την οδηγία 96/23/ΕΚ του Συμβουλίου (2), η οποία προέβλεπε μέτρα ελέγχου για ορισμένες ουσίες, συμπεριλαμβανομένων των προσμείξεων, σε ζώντα ζώα και προϊόντα ζωικής προέλευσης και όριζε συγκεκριμένα απαιτήσεις σχετικά με τα σχέδια επιτήρησης των κρατών μελών για την ανίχνευση καταλοίπων ή ουσιών που εμπίπτουν στο πεδίο εφαρμογής του. Ωστόσο, ο κανονισμός (ΕΕ) 2017/625 δεν ενσωματώνει όλα τα μέτρα που περιέχονται στην εν λόγω οδηγία ή στις πράξεις που εκδίδει η Επιτροπή βάσει αυτής. Ως εκ τούτου, προκειμένου να διασφαλιστεί η ομαλή μετάβαση, ο κανονισμός (ΕΕ) 2017/625 προβλέπει ότι οι αρμόδιες αρχές εξακολουθούν να διενεργούν τους επίσημους ελέγχους σύμφωνα με τα παραρτήματα της οδηγίας 96/23/ΕΚ έως τις 14 Δεκεμβρίου 2022 ή έως την ημερομηνία εφαρμογής των αντίστοιχων κανόνων που θεσπίζει η Επιτροπή. Ο παρών κανονισμός μαζί με τον κατ’ εξουσιοδότηση κανονισμό (ΕΕ) 2022/931 της Επιτροπής (3) αποσκοπεί, ως εκ τούτου, στη διασφάλιση της συνέχειας των κανόνων της οδηγίας 96/23/ΕΚ σχετικά με το περιεχόμενο του ΠΟΕΣΕ και την εκπόνησή του καθώς και την ελάχιστη συχνότητα των επίσημων ελέγχων, όσον αφορά τις προσμείξεις στα τρόφιμα, στο πλαίσιο του κανονισμού (ΕΕ) 2017/625.
                  
               
                     (3)
                  
                  
                     Βάσει των ειδικών διατάξεων για τους επίσημους ελέγχους των τροφίμων ζωικής προέλευσης που εισέρχονται στην Ένωση από τρίτες χώρες, σύμφωνα με το άρθρο 47 του κανονισμού (ΕΕ) 2017/625, είναι σκόπιμο να απαιτείται από τα κράτη μέλη να περιλαμβάνουν στα ΠΟΕΣΕ τους δύο διαφορετικά σχέδια για τον έλεγχο των προσμείξεων στα τρόφιμα· ένα για τα εν λόγω τρόφιμα ζωικής προέλευσης που εισέρχονται στην Ένωση και ένα άλλο για κάθε άλλο τρόφιμο που διατίθεται στην αγορά της Ένωσης.
                  
               
                     (4)
                  
                  
                     Το σχέδιο για τα τρόφιμα ζωικής προέλευσης που εισέρχονται στην Ένωση θα πρέπει να περιλαμβάνει τους επίσημους ελέγχους σε όλα τα εν λόγω τρόφιμα που προορίζονται να διατεθούν στην αγορά της Ένωσης, αλλά και επίσημους ελέγχους σε αλιευτικά προϊόντα, οι οποίοι πρέπει να διενεργούνται επί των σκαφών όταν αυτά καταπλέουν σε λιμένα κράτους μέλους, σύμφωνα με το άρθρο 68 του εκτελεστικού κανονισμού (ΕΕ) 2019/627 της Επιτροπής (4), δεδομένου ότι τα εν λόγω σκάφη πρέπει να θεωρούνται παρόμοια με συνοριακά σημεία ελέγχου, ανεξαρτήτως σημαίας.
                  
               
                     (5)
                  
                  
                     Το σχέδιο για τα τρόφιμα που διατίθενται στην αγορά της Ένωσης θα πρέπει να αφορά οποιοδήποτε άλλο τρόφιμο, συγκεκριμένα την εγχώρια παραγωγή τροφίμων κάθε κράτους μέλους, τα τρόφιμα που εισέρχονται από άλλα κράτη μέλη και τα τρόφιμα μη ζωικής προέλευσης που εισέρχονται στην Ένωση. Θα πρέπει, επίσης, να αφορά σύνθετα προϊόντα κατά την έννοια του κατ’ εξουσιοδότηση κανονισμού (ΕΕ) 2019/625 της Επιτροπής (5), ακόμη και εκείνα που εισέρχονται στην Ένωση από τρίτες χώρες, δεδομένου ότι για ορισμένα από τα εν λόγω προϊόντα δεν απαιτείται έλεγχος στα συνοριακά σημεία ελέγχου σύμφωνα με τον κανονισμό (ΕΕ) 2017/625.
                  
               
                     (6)
                  
                  
                     Επιπλέον των κανόνων σχετικά με τους συνδυασμούς των προσμείξεων ή των ομάδων προσμείξεων και των ομάδων εμπορευμάτων των δειγμάτων που πρέπει να λαμβάνουν τα κράτη μέλη και της στρατηγικής δειγματοληψίας, συμπεριλαμβανομένων των κριτηρίων που πρέπει να χρησιμοποιούν για τον καθορισμό του περιεχομένου των σχεδίων τους και τη διενέργεια των σχετικών επίσημων ελέγχων που προβλέπονται στον κατ’ εξουσιοδότηση κανονισμό (ΕΕ) 2022/931, θα πρέπει να καθοριστούν στον παρόντα κανονισμό ελάχιστες συχνότητες ελέγχου για καθένα από τα σχέδια, προκειμένου να διασφαλίζεται ότι οι έλεγχοι πραγματοποιούνται σε όλα τα προϊόντα, τουλάχιστον ως έναν βαθμό, σε ολόκληρη την Ένωση. Ωστόσο, προκειμένου να εξασφαλιστεί η αναλογικότητα, οι εν λόγω ελάχιστες συχνότητες ετήσιου ελέγχου θα πρέπει να καθοριστούν ανάλογα με τα προϊόντα, με βάση τα στοιχεία σχετικά με την παραγωγή των κρατών μελών και το μέγεθος του πληθυσμού τους, αλλά με εύλογο ελάχιστο αριθμό ελέγχων, καθώς και με βάση τον αριθμό των εισαγόμενων φορτίων. Για τον ίδιο λόγο, και ιδίως για να αποφευχθεί η υπερβολική επιβάρυνση και το υπερβολικό κόστος, είναι σκόπιμο να επιτραπεί στα κράτη μέλη να μη διενεργούν επίσημους ελέγχους σε ορισμένους συνδυασμούς προσμείξεων/εμπορευμάτων ετησίως, υπό την προϋπόθεση τα ΠΟΕΣΕ δικαιολογούν την επιλογή αυτή. Όσον αφορά, ειδικότερα, τα εισαγόμενα φορτία, τα τρόφιμα που εισάγονται από τρίτες χώρες που περιλαμβάνονται στο παράρτημα II του εκτελεστικού κανονισμού (ΕΕ) 2019/2129 της Επιτροπής (6), με τις οποίες η Ένωση έχει συνάψει συμφωνίες ισοδυναμίας για τους φυσικούς ελέγχους, δεν θα πρέπει να προσμετρώνται στον αριθμό των εισαγόμενων φορτίων, καθώς τα κράτη μέλη πρέπει να διενεργούν τους ελέγχους τους με τη συχνότητα που προβλέπεται στις εν λόγω συμφωνίες.
                  
               
                     (7)
                  
                  
                     Προκειμένου να διασφαλιστεί η πληρότητα του περιεχομένου των ΠΟΕΣΕ όσον αφορά την παρουσία προσμείξεων στα τρόφιμα, θα πρέπει να καθοριστούν οι πληροφορίες που πρέπει να περιλαμβάνουν τα κράτη μέλη στα ΠΟΕΣΕ τους σχετικά με τις επιλογές που έχουν κάνει στα σχέδιά τους.
                  
               
                     (8)
                  
                  
                     Για να εξασφαλιστεί η ομοιόμορφη εφαρμογή του παρόντος κανονισμού, είναι σκόπιμο να απαιτείται από τα κράτη μέλη να υποβάλλουν τα οικεία σχέδια ελέγχου προς αξιολόγηση στην Επιτροπή σε ετήσια βάση και να προβλέπουν διαδικασία για την εν λόγω αξιολόγηση.
                  
               
                     (9)
                  
                  
                     Τα στοιχεία που συλλέγονται από τα κράτη μέλη μέσω των επίσημων ελέγχων σχετικά με την παρουσία προσμείξεων στα τρόφιμα πρέπει, επίσης, να διαβιβάζονται στην Ευρωπαϊκή Αρχή για την Ασφάλεια των Τροφίμων (EFSA) σύμφωνα με το άρθρο 33 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (7). Προκειμένου να καταστεί δυνατή η παρακολούθηση των πρόσφατων στοιχείων σχετικά με την παρουσία, όλα τα κράτη μέλη θα πρέπει να υποβάλλουν δεδομένα σε τακτική βάση και έως την ίδια ημερομηνία.
                  
               
                     (10)
                  
                  
                     Το άρθρο 150 παράγραφος 1 του κανονισμού (ΕΕ) 2017/625 προβλέπει μεταβατική περίοδο που υποχρεώνει τα κράτη μέλη να διενεργούν επίσημους ελέγχους σύμφωνα με την οδηγία 96/23/ΕΚ έως τις 14 Δεκεμβρίου 2022. Το άρθρο 19 παράγραφος 1 του κανονισμού (ΕΕ) 2017/625 προβλέπει ότι οι επίσημοι έλεγχοι για την εξακρίβωση του βαθμού συμμόρφωσης με τους κανόνες για τα τρόφιμα και την ασφάλεια των τροφίμων, καθώς και για τις ζωοτροφές και την ασφάλεια των ζωοτροφών περιλαμβάνουν επίσημους ελέγχους των σχετικών ουσιών, συμπεριλαμβανομένων ουσιών προς χρήση στα υλικά που έρχονται σε επαφή με τα τρόφιμα, προσμείξεων, μη εγκεκριμένων, απαγορευμένων και ανεπιθύμητων ουσιών των οποίων η χρήση ή η παρουσία σε καλλιέργειες ή σε ζώα ή για την παραγωγή ή μεταποίηση τροφίμων ή ζωοτροφών ενδέχεται να οδηγήσει σε κατάλοιπα των εν λόγω ουσιών στα τρόφιμα ή τις ζωοτροφές. Ωστόσο, δεδομένου ότι τα τελευταία σχέδια επιτήρησης που εγκρίθηκαν από τα κράτη μέλη, δυνάμει της οδηγίας 96/23/ΕΚ, θα εφαρμόζονται για το έτος 2022 και, ως εκ τούτου, πέραν της 14ης Δεκεμβρίου 2022, είναι σκόπιμο ο παρών κανονισμός να αρχίσει να εφαρμόζεται από την 1η Ιανουαρίου 2023.
                  
               
                     (11)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         ΚΕΦΑΛΑΙΟ I
         
            ΑΝΤΙΚΕΙΜΕΝΟ, ΠΕΔΙΟ ΕΦΑΡΜΟΓΗΣ ΚΑΙ ΟΡΙΣΜΟΙ
         
         
            Άρθρο 1
            Αντικείμενο και πεδίο εφαρμογής
            Ο παρών κανονισμός θεσπίζει ενιαίες πρακτικές ρυθμίσεις για τη διενέργεια επίσημων ελέγχων για την παρουσία προσμείξεων στα τρόφιμα, όσον αφορά:
            
                        α)
                     
                     
                        την ετήσια ενιαία ελάχιστη συχνότητα των εν λόγω επίσημων ελέγχων· και
                     
                  
                        β)
                     
                     
                        ειδικές ρυθμίσεις και ειδικό περιεχόμενο για τα ΠΟΕΣΕ των κρατών μελών, επιπλέον εκείνων που προβλέπονται στο άρθρο 110 του κανονισμού (ΕΕ) 2017/625.
                     
                  
         
            Άρθρο 2
            Ορισμοί
            Για τους σκοπούς του παρόντος κανονισμού, ισχύουν οι ορισμοί που προβλέπονται στον κανονισμό (ΕΟΚ) αριθ. 315/93 του Συμβουλίου (8), στον κανονισμό (ΕΚ) αριθ. 178/2002, στον κανονισμό (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου (9), στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (10), στον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (11), στη σύσταση 2013/165/ΕΕ της Επιτροπής (12), στον κανονισμό (ΕΕ) 2017/644 της Επιτροπής (13) και στον κανονισμό (ΕΕ) 2017/2158 της Επιτροπής (14).
         
         ΚΕΦΑΛΑΙΟ II
         
            ΠΕΡΙΕΧΟΜΕΝΟ ΤΟΥ ΠΟΕΣΕ
         
         
            Άρθρο 3
            Γενικές διατάξεις
            Τα κράτη μέλη διασφαλίζουν ότι το τμήμα του ΠΟΕΣΕ που αφορά τη διενέργεια επίσημων ελέγχων για την παρουσία προσμείξεων στα τρόφιμα περιλαμβάνει τα ακόλουθα:
            
                        α)
                     
                     
                        «σχέδιο ελέγχου για τα τρόφιμα που διατίθενται στην αγορά της Ένωσης», όπως προβλέπεται στο άρθρο 4· και
                     
                  
                        β)
                     
                     
                        «σχέδιο ελέγχου για τα τρόφιμα ζωικής προέλευσης που εισέρχονται στην Ένωση», όπως προβλέπεται στο άρθρο 5.
                     
                  
         
            Άρθρο 4
            Σχέδιο ελέγχου για τα τρόφιμα που διατίθενται στην αγορά της Ένωσης
            
               1.   Τα κράτη μέλη καταρτίζουν σχέδιο ελέγχου σχετικά με την παρουσία προσμείξεων ή ομάδων προσμείξεων στα τρόφιμα που διατίθενται στην αγορά της Ένωσης, εκτός των τροφίμων ζωικής προέλευσης που εισέρχονται στην Ένωση. Το σχέδιο αυτό καλύπτει τους επίσημους ελέγχους στην εγχώρια παραγωγή τροφίμων κάθε κράτους μέλους, στα τρόφιμα που εισάγονται από άλλα κράτη μέλη, στα τρόφιμα μη ζωικής προέλευσης που εισέρχονται στην Ένωση και τα σύνθετα προϊόντα, ακόμη και εκείνα που εισέρχονται στην Ένωση από τρίτες χώρες.
            
            
               2.   Το σχέδιο ελέγχου για τα τρόφιμα που διατίθενται στην αγορά της Ένωσης ορίζει:
               
                           α)
                        
                        
                           τον κατάλογο των συνδυασμών προσμείξεων ή ομάδων προσμείξεων και ομάδων εμπορευμάτων προς έλεγχο, όπως καθορίζεται από το κράτος μέλος, σύμφωνα με το παράρτημα I του κατ’ εξουσιοδότηση κανονισμού (ΕΕ) 2022/931·
                        
                     
                           β)
                        
                        
                           τη στρατηγική δειγματοληψίας, όπως καθορίζεται από το κράτος μέλος, σύμφωνα με το παράρτημα II του κατ’ εξουσιοδότηση κανονισμού (ΕΕ) 2022/931· και
                        
                     
                           γ)
                        
                        
                           τις πραγματικές συχνότητες ελέγχου, όπως καθορίζονται από το κράτος μέλος, λαμβανομένων υπόψη των ετήσιων ελάχιστων συχνοτήτων ελέγχου που καθορίζονται στο παράρτημα I.
                        
                     
            
               3.   Τα κράτη μέλη μπορούν να περιλαμβάνουν στα σχέδια ελέγχου πληροφορίες σχετικά με τους ελέγχους όσον αφορά τους συνδυασμούς των προσμείξεων ή των ομάδων προσμείξεων και των ομάδων εμπορευμάτων για τα οποία καθορίζονται εθνικά ανώτατα όρια ή άλλα κανονιστικά όρια βάσει της εθνικής νομοθεσίας.
            
         
         
            Άρθρο 5
            Σχέδιο ελέγχου για τα τρόφιμα ζωικής προέλευσης που εισέρχονται στην Ένωση
            
               1.   Τα κράτη μέλη καταρτίζουν σχέδιο ελέγχου σχετικά με την παρουσία προσμείξεων ή ομάδων προσμείξεων στα τρόφιμα ζωικής προέλευσης που εισέρχονται στην Ένωση και προορίζονται για διάθεση στην αγορά της Ένωσης. Το σχέδιο αυτό καλύπτει τους επίσημους ελέγχους στα τρόφιμα ζωικής προέλευσης που εισέρχονται στην Ένωση και προορίζονται για διάθεση στην αγορά της Ένωσης και τους επίσημους ελέγχους στα αλιευτικά προϊόντα, οι οποίοι πρέπει να διενεργούνται επί των σκαφών όταν αυτά καταπλέουν σε λιμένα κράτους μέλους.
            
            
               2.   Το σχέδιο ελέγχου για τα τρόφιμα ζωικής προέλευσης που εισέρχονται στην Ένωση ορίζει:
               
                           α)
                        
                        
                           τον κατάλογο των συνδυασμών προσμείξεων ή ομάδων προσμείξεων και ομάδων εμπορευμάτων προς έλεγχο, όπως καθορίζεται από το κράτος μέλος, σύμφωνα με το παράρτημα I του κατ’ εξουσιοδότηση κανονισμού (ΕΕ) 2022/931·
                        
                     
                           β)
                        
                        
                           τη στρατηγική δειγματοληψίας, όπως καθορίζεται από το κράτος μέλος, σύμφωνα με το παράρτημα II του κατ’ εξουσιοδότηση κανονισμού (ΕΕ) 2022/931· και
                        
                     
                           γ)
                        
                        
                           τις πραγματικές συχνότητες ελέγχου, όπως ορίζονται από το κράτος μέλος, λαμβανομένων υπόψη των ετήσιων ελάχιστων συχνοτήτων που καθορίζονται στο παράρτημα II.
                        
                     
            
               3.   Τα κράτη μέλη μπορούν να περιλαμβάνουν στα σχέδια ελέγχου πληροφορίες σχετικά με τους ελέγχους όσον αφορά τους συνδυασμούς των προσμείξεων ή των ομάδων προσμείξεων και των ομάδων εμπορευμάτων για τα οποία καθορίζονται εθνικά ανώτατα όρια ή άλλα κανονιστικά όρια βάσει της εθνικής νομοθεσίας.
            
         
         
            Άρθρο 6
            Κοινές απαιτήσεις για τα σχέδια ελέγχου
            Στα σχέδια ελέγχου που αναφέρονται στο άρθρο 3 προσδιορίζονται επιπλέον:
            
                        α)
                     
                     
                        αιτιολόγηση για επιλεγμένους συνδυασμούς προσμείξεων ή ομάδων προσμείξεων και ομάδων εμπορευμάτων, συμπεριλαμβανομένης επεξήγησης του τρόπου με τον οποίο ελήφθησαν υπόψη τα κριτήρια που παρατίθενται στο παράρτημα I του κατ’ εξουσιοδότηση κανονισμού (ΕΕ) 2022/931, ακόμη και αν δεν επήλθαν αλλαγές σε σύγκριση με το σχέδιο του προηγούμενου έτους·
                     
                  
                        β)
                     
                     
                        σε περίπτωση που ένα σχέδιο προβλέπει ότι οι επίσημοι έλεγχοι σε ορισμένους συνδυασμούς προσμείξεων ή ομάδων προσμείξεων και ομάδων εμπορευμάτων δεν διενεργούνται ετησίως αλλά εντός ορισμένου χρονικού διαστήματος, αιτιολόγηση της εν λόγω απόφασης· και
                     
                  
                        γ)
                     
                     
                        πληροφορίες σχετικά με την αρμόδια αρχή/τις αρμόδιες αρχές που είναι υπεύθυνες για την εφαρμογή των σχεδίων.
                     
                  
         ΚΕΦΑΛΑΙΟ III
         
            ΥΠΟΒΟΛΗ ΚΑΙ ΑΞΙΟΛΟΓΗΣΗ ΤΩΝ ΣΧΕΔΙΩΝ ΕΛΕΓΧΟΥ ΚΑΙ ΥΠΟΒΟΛΗ ΣΤΟΙΧΕΙΩΝ ΑΠΟ ΤΑ ΚΡΑΤΗ ΜΕΛΗ
         
         
            Άρθρο 7
            Υποβολή και αξιολόγηση των σχεδίων ελέγχου
            Έως τις 31 Μαρτίου κάθε έτους, τα κράτη μέλη υποβάλλουν ηλεκτρονικά στην Επιτροπή τα σχέδια ελέγχου που αναφέρονται στο άρθρο 3 για το τρέχον έτος.
            Η Επιτροπή αξιολογεί τα σχέδια ελέγχου βάσει του παρόντος κανονισμού και του κατ’ εξουσιοδότηση κανονισμού (ΕΕ) 2022/931 και κοινοποιεί την αξιολόγησή της σε κάθε κράτος μέλος, όπου κρίνεται σκόπιμο.
            Τα κράτη μέλη λαμβάνουν υπόψη τις παρατηρήσεις της Επιτροπής κατά την εφαρμογή των οικείων σχεδίων ελέγχου και κατά την προετοιμασία της επόμενης υποβολής των σχεδίων τους σύμφωνα με το παρόν άρθρο. Ωστόσο, όταν η Επιτροπή εντοπίζει μείζονα μη συμμόρφωση σε ένα σχέδιο, μπορεί να ζητήσει από το ενδιαφερόμενο κράτος μέλος να υποβάλει επικαιροποιημένο σχέδιο νωρίτερα από τις 31 Μαρτίου του επόμενου έτους.
            Αν ένα κράτος μέλος αποφασίσει να μην επικαιροποιήσει τα οικεία σχέδια ελέγχου με βάση τις παρατηρήσεις της Επιτροπής, αιτιολογεί τη θέση του.
         
         
            Άρθρο 8
            Υποβολή στοιχείων από τα κράτη μέλη
            Έως τις 30 Ιουνίου τα κράτη μέλη διαβιβάζουν στην Ευρωπαϊκή Αρχή για την Ασφάλεια των Τροφίμων (EFSA) όλα τα στοιχεία που συλλέγονται στο πλαίσιο των σχεδίων ελέγχου που αναφέρονται στο άρθρο 3.
         
         ΚΕΦΑΛΑΙΟ IV
         
            ΓΕΝΙΚΕΣ ΔΙΑΤΑΞΕΙΣ
         
         
            Άρθρο 9
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2023.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Ιουνίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 95 της 7.4.2017, σ. 1.
         
            (2)  Οδηγία 96/23/ΕΚ του Συμβουλίου, της 29ης Απριλίου 1996, περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και καταργήσεως των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (ΕΕ L 125 της 23.5.1996, σ. 10).
         
            (3)  Κατ’ εξουσιοδότηση κανονισμός (ΕΕ) 2022/931 της Επιτροπής, της 23ης Μαρτίου 2022, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου με τη θέσπιση κανόνων για τη διενέργεια επίσημων ελέγχων όσον αφορά τις προσμείξεις στα τρόφιμα (βλέπε σελίδα 7 της παρούσας Επίσημης Εφημερίδας).
         
            (4)  Εκτελεστικός κανονισμός (ΕΕ) 2019/627 της Επιτροπής, της 15ης Μαρτίου 2019, περί καθορισμού ενιαίων πρακτικών ρυθμίσεων για τη διενέργεια των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου και για την τροποποίηση του κανονισμού (ΕΚ) αριθ. 2074/2005 της Επιτροπής όσον αφορά τους επίσημους ελέγχους (ΕΕ L 131 της 17.5.2019, σ. 51).
         
            (5)  Κατ’ εξουσιοδότηση κανονισμός (ΕΕ) 2019/625 της Επιτροπής, της 4ης Μαρτίου 2019, για τη συμπλήρωση του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου όσον αφορά τις απαιτήσεις για την είσοδο στην Ένωση φορτίων ορισμένων ζώων και αγαθών που προορίζονται για κατανάλωση από τον άνθρωπο (ΕΕ L 131 της 17.5.2019, σ. 18).
         
            (6)  Εκτελεστικός κανονισμός (ΕΕ) 2019/2129 της Επιτροπής, της 25ης Νοεμβρίου 2019, για τον καθορισμό κανόνων για την ομοιόμορφη εφαρμογή της συχνότητας ελέγχων ταυτότητας και των φυσικών ελέγχων σε ορισμένα φορτία ζώων και αγαθών που εισέρχονται στην Ένωση (ΕΕ L 321 της 12.12.2019, σ. 122).
         
            (7)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).
         
            (8)  Κανονισμός (ΕΟΚ) αριθ. 315/93 του Συμβουλίου, της 8ης Φεβρουαρίου 1993, για τη θέσπιση κοινοτικών διαδικασιών για τις προσμείξεις των τροφίμων (ΕΕ L 37 της 13.2.1993, σ. 1).
         
            (9)  Κανονισμός (ΕΚ) αριθ. 852/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την υγιεινή των τροφίμων (ΕΕ L 139 της 30.4.2004, σ. 1).
         
            (10)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).
         
            (11)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23hw Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).
         
            (12)  Σύσταση 2013/165/ΕΕ της Επιτροπής, της 27ης Μαρτίου 2013, για την παρουσία των τοξινών T-2 και HT-2 στα σιτηρά και τα προϊόντα σιτηρών (ΕΕ L 91 της 3.4.2013, σ. 12).
         
            (13)  Κανονισμός (ΕΕ) 2017/644 της Επιτροπής, της 5ης Απριλίου 2017, για τον καθορισμό των μεθόδων δειγματοληψίας και ανάλυσης για τον έλεγχο των επιπέδων των διοξινών, των παρόμοιων με διοξίνες PCB και των μη παρόμοιων με διοξίνες PCB σε ορισμένα τρόφιμα, και την κατάργηση του κανονισμού (ΕΕ) αριθ. 589/2014 (ΕΕ L 92 της 6.4.2017, σ. 9).
         
            (14)  Κανονισμός (ΕΕ) 2017/2158 της Επιτροπής, της 20ής Νοεμβρίου 2017, για τη θέσπιση μέτρων άμβλυνσης του κινδύνου και επιπέδων αναφοράς για τον περιορισμό της παρουσίας ακρυλαμιδίου στα τρόφιμα (ΕΕ L 304 της 21.11.2017, σ. 24).
      
      
         
            ΠΑΡΑΡΤΗΜΑ I
            Ελάχιστη συχνότητα ελέγχου ανά κράτος μέλος στο σχέδιο ελέγχου για τα τρόφιμα που διατίθενται στην αγορά της Ένωσης
            1.   Τρόφιμα ζωικής προέλευσης
            
            
                        α)
                     
                     
                        Τα κράτη μέλη συμμορφώνονται με τις ακόλουθες ελάχιστες συχνότητες ελέγχου στο σχέδιο ελέγχου για τα τρόφιμα που διατίθενται στην αγορά της Ένωσης:
                        
                                     
                                 
                                 
                                    Συχνότητα ελέγχου
                                 
                              
                                    Μη μεταποιημένο κρέας βοοειδών (συμπεριλαμβανομένων των βρώσιμων εντοσθίων)
                                 
                                 
                                    Τουλάχιστον 0,02 % του συνολικού αριθμού των σφαγέντων ζώων
                                 
                              
                                    Μη μεταποιημένο κρέας προβατοειδών και αιγοειδών (συμπεριλαμβανομένων των βρώσιμων εντοσθίων)
                                 
                                 
                                    Τουλάχιστον 0,004 % του συνολικού αριθμού των σφαγέντων ζώων
                                 
                              
                                    Μη μεταποιημένο κρέας χοιροειδών (συμπεριλαμβανομένων των βρώσιμων εντοσθίων)
                                 
                                 
                                    Τουλάχιστον 0,003 % του συνολικού αριθμού των σφαγέντων ζώων
                                 
                              
                                    Μη μεταποιημένο κρέας ιπποειδών (συμπεριλαμβανομένων των βρώσιμων εντοσθίων)
                                 
                                 
                                    Ο αριθμός των δειγμάτων πρέπει να καθορίζεται από κάθε κράτος μέλος, αναλόγως του επιπέδου παραγωγής και των προβλημάτων που έχουν εντοπιστεί
                                 
                              
                                    Μη μεταποιημένο κρέας πουλερικών (συμπεριλαμβανομένων των βρώσιμων εντοσθίων)
                                 
                                 
                                    Για κάθε εξεταζόμενη κατηγορία πουλερικών (κοτόπουλα κρεατοπαραγωγής, ακατάλληλες για αναπαραγωγή όρνιθες, γαλοπούλες και λοιπά πουλερικά), τουλάχιστον 1 δείγμα ανά 3 000  τόνους ετήσιας παραγωγής (νεκρό βάρος)
                                 
                              
                                    Μη μεταποιημένο κρέας από άλλα εκτρεφόμενα χερσαία ζώα (*1) (συμπεριλαμβανομένων των βρώσιμων εντοσθίων)
                                 
                                 
                                    Ο αριθμός των δειγμάτων πρέπει να καθορίζεται από κάθε κράτος μέλος, αναλόγως του επιπέδου παραγωγής και των προβλημάτων που έχουν εντοπιστεί
                                 
                              
                                    Νωπό γάλα βοοειδών
                                 
                                 
                                    Τουλάχιστον 1 δείγμα ανά 110 000  τόνους ετήσιας παραγωγής γάλακτος
                                 
                              
                                    Νωπό γάλα προβατοειδών και αιγοειδών
                                 
                                 
                                    Ο αριθμός των δειγμάτων πρέπει να καθορίζεται από κάθε κράτος μέλος, αναλόγως του επιπέδου παραγωγής και των προβλημάτων που έχουν εντοπιστεί
                                 
                              
                                    Νωπά αυγά ορνίθων και άλλα αυγά
                                 
                                 
                                    Τουλάχιστον 1 δείγμα ανά 3 700  τόνους ετήσιας παραγωγής αυγών
                                 
                              
                                    Μέλι
                                 
                                 
                                    Τουλάχιστον 1 δείγμα ανά 1 300  τόνους ετήσιας παραγωγής
                                 
                              
                                    Μη μεταποιημένα αλιευτικά προϊόντα (*2) (εξαιρουμένων των καρκινοειδών)
                                 
                                 
                                    Τουλάχιστον 1 δείγμα ανά 700 τόνους ετήσιας παραγωγής υδατοκαλλιέργειας για τους πρώτους 60 000  τόνους παραγωγής και στη συνέχεια 1 δείγμα για κάθε επιπλέον 2 000  τόνους
                                    Για τα αλιευτικά προϊόντα ελεύθερης αλιείας, ο αριθμός των δειγμάτων πρέπει να καθορίζεται από κάθε κράτος μέλος, αναλόγως του επιπέδου παραγωγής και των προβλημάτων που έχουν εντοπιστεί
                                 
                              
                                    Καρκινοειδή και δίθυρα μαλάκια
                                 
                                 
                                    Ο αριθμός των δειγμάτων πρέπει να καθορίζεται από κάθε κράτος μέλος, αναλόγως του επιπέδου παραγωγής και των προβλημάτων που έχουν εντοπιστεί
                                 
                              
                                    Λίπη και έλαια ζωικής και θαλάσσιας προέλευσης
                                 
                                 
                                    Ο αριθμός των δειγμάτων πρέπει να καθορίζεται από κάθε κράτος μέλος, αναλόγως του επιπέδου παραγωγής και των προβλημάτων που έχουν εντοπιστεί
                                 
                              
                                    Μεταποιημένα προϊόντα ζωικής προέλευσης (*3)
                                    
                                 
                                 
                                    Ο αριθμός των δειγμάτων πρέπει να καθορίζεται από κάθε κράτος μέλος, αναλόγως του επιπέδου παραγωγής και των προβλημάτων που έχουν εντοπιστεί
                                 
                              
                  
                        β)
                     
                     
                        Τα κράτη μέλη διενεργούν ετησίως ελέγχους για «μέταλλα» στο 10 % τουλάχιστον των δειγμάτων που λαμβάνονται για κάθε ομάδα εμπορευμάτων, σύμφωνα με τον πίνακα του παρόντος παραρτήματος, με εξαίρεση τις ομάδες εμπορευμάτων «καρκινοειδή και δίθυρα μαλάκια», «λίπη και έλαια ζωικής και θαλάσσιας προέλευσης» και «μεταποιημένα προϊόντα ζωικής προέλευσης».
                     
                  
                        γ)
                     
                     
                        Τα κράτη μέλη διενεργούν ετησίως ελέγχους για «μυκοτοξίνες» στο 10 % τουλάχιστον των δειγμάτων που λαμβάνονται για την ομάδα εμπορευμάτων «νωπό γάλα βοοειδών» και «νωπό γάλα προβατοειδών και αιγοειδών», σύμφωνα με τον πίνακα του παρόντος παραρτήματος.
                     
                  
                        δ)
                     
                     
                        Εντός της ομάδας εμπορευμάτων «μη μεταποιημένο κρέας βοοειδών, προβατοειδών και αιγοειδών (συμπεριλαμβανομένων των βρώσιμων εντοσθίων)», τα κράτη μέλη λαμβάνουν δείγματα από όλα τα είδη, λαμβάνοντας υπόψη τον σχετικό όγκο παραγωγής τους.
                     
                  
                        ε)
                     
                     
                        Εντός της ομάδας εμπορευμάτων «μη μεταποιημένο κρέας πουλερικών (συμπεριλαμβανομένων των βρώσιμων εντοσθίων)», τα κράτη μέλη λαμβάνουν δείγματα από όλα τα είδη, λαμβάνοντας υπόψη τον σχετικό όγκο παραγωγής τους.
                     
                  
                        στ)
                     
                     
                        Για τον καθορισμό του αριθμού των δειγμάτων αλιευτικών προϊόντων και δίθυρων μαλακίων, τα κράτη μέλη λαμβάνουν επίσης υπόψη τις γεωγραφικές πτυχές, τους όγκους εκφόρτωσης/παραγωγής και τις ειδικές μορφές μόλυνσης στις περιοχές από τις οποίες συγκομίζονται τα προϊόντα.
                     
                  
                        ζ)
                     
                     
                        Για τον υπολογισμό των ελάχιστων συχνοτήτων ελέγχου, τα κράτη μέλη χρησιμοποιούν τα πλέον πρόσφατα διαθέσιμα στοιχεία σχετικά με την παραγωγή, τουλάχιστον από το προηγούμενο ή, κατ’ ανώτατο όριο, από το προτελευταίο έτος, προσαρμοσμένα, κατά περίπτωση, ώστε να αντικατοπτρίζουν τις γνωστές εξελίξεις στην παραγωγή από τη στιγμή της διάθεσης των στοιχείων.
                     
                  
                        η)
                     
                     
                        Σε περίπτωση που η συχνότητα ελέγχου που υπολογίζεται σύμφωνα με το παρόν παράρτημα αντιστοιχεί σε λιγότερα από πέντε δείγματα ετησίως, η δειγματοληψία μπορεί να διενεργείται μία φορά ανά διετία.
                     
                  
                        θ)
                     
                     
                        Σε περίπτωση που, εντός περιόδου τριών ετών, δεν επιτευχθεί η παραγωγή που αντιστοιχεί σε ένα τουλάχιστον δείγμα, τα κράτη μέλη αναλύουν τουλάχιστον δύο δείγματα μία φορά ανά τριετία, υπό την προϋπόθεση ότι η παραγωγή του εν λόγω προϊόντος πραγματοποιείται στο έδαφός τους.
                     
                  
                        ι)
                     
                     
                        Τα δείγματα που λαμβάνονται για τους σκοπούς άλλων σχεδίων ελέγχου που αφορούν την ανάλυση προσμείξεων (π.χ. φαρμακολογικώς δραστικών ουσιών και των καταλοίπων τους, καταλοίπων φυτοφαρμάκων) μπορούν επίσης να χρησιμοποιούνται για ελέγχους προσμείξεων, υπό τον όρο ότι τηρούνται οι απαιτήσεις σχετικά με τους ελέγχους προσμείξεων.
                     
                  2.   Τρόφιμα μη ζωικής προέλευσης (1)
            
            Τα κράτη μέλη λαμβάνουν τουλάχιστον 100 έως 2 000 δείγματα ετησίως, ανάλογα με το μέγεθος του πληθυσμού τους. Ωστόσο, όταν είναι αναγκαίο λόγω του κινδύνου, λαμβάνονται περισσότερα δείγματα ώστε να διασφαλίζεται ότι οι έλεγχοι παραμένουν αποτελεσματικοί.
            Η δειγματοληψία είναι αντιπροσωπευτική των διαφόρων προσμείξεων οι οποίες ενδέχεται να είναι παρούσες σε διάφορα προϊόντα στην αγορά του κράτους μέλους, λαμβανομένων επίσης υπόψη των διαφορετικών μορφών προσμείξεων σε προϊόντα που προέρχονται από διαφορετικές περιοχές και του ποικίλου πλήθους και μεγέθους των επιχειρήσεων τροφίμων.
            
               (*1)  Άλλα εκτρεφόμενα χερσαία ζώα, όπως ορίζονται στην καταχώριση 1017000 του παραρτήματος I μέρος Α του κανονισμού (ΕΚ) αριθ. 396/2005.
            
               (*2)  Αλιευτικά προϊόντα, όπως ορίζονται στον κανονισμό (ΕΚ) αριθ. 853/2004.
            
               (*3)  Μεταποιημένα προϊόντα, όπως ορίζονται στον κανονισμό (ΕΚ) αριθ. 852/2004.
            
               (1)  Για τους σκοπούς του παρόντος κανονισμού, τα κριτήρια που αφορούν τα τρόφιμα μη ζωικής προέλευσης εφαρμόζονται στα σύνθετα προϊόντα.
         
      
      
         
            ΠΑΡΑΡΤΗΜΑ II
            Ελάχιστη συχνότητα ελέγχου ανά κράτος μέλος στο σχέδιο ελέγχου για τα τρόφιμα ζωικής προέλευσης που εισέρχονται στην Ένωση
            Τα κράτη μέλη συμμορφώνονται με την ελάχιστη συχνότητα ελέγχου όπως ορίζεται στον κατωτέρω πίνακα.
            Οι έλεγχοι που διενεργούνται σύμφωνα με το άρθρο 47 παράγραφος 1 στοιχείο δ) (ενισχυμένοι έλεγχοι) και το άρθρο 47 παράγραφος 1 στοιχείο ε) (μέτρα διασφάλισης) του κανονισμού (ΕΕ) 2017/625 δεν προσμετρώνται στην επίτευξη των ελάχιστων συχνοτήτων ελέγχου του παρόντος παραρτήματος.
            Οι έλεγχοι που διενεργούνται στο πλαίσιο των καθιερωμένων μέτρων έκτακτης ανάγκης και οι ενισχυμένοι επίσημοι έλεγχοι, βάσει του άρθρου 53 του κανονισμού (ΕΚ) αριθ. 178/2002 και του άρθρου 65 παράγραφος 4 του κανονισμού (ΕΕ) 2017/625, δεν προσμετρώνται στην επίτευξη των ελάχιστων συχνοτήτων ελέγχου του παρόντος παραρτήματος.
            Οι έλεγχοι των τροφίμων από ορισμένες τρίτες χώρες που παρατίθενται στο παράρτημα II του κανονισμού (ΕΕ) 2019/2129, με τις οποίες η Ένωση έχει συνάψει συμφωνίες ισοδυναμίας για φυσικούς ελέγχους, δεν προσμετρώνται στην επίτευξη των ελάχιστων συχνοτήτων ελέγχου του παρόντος παραρτήματος.
            Όσον αφορά τους ελέγχους των αλιευτικών προϊόντων που διενεργούνται σύμφωνα με το άρθρο 68 του κανονισμού (ΕΕ) 2019/627, τα κράτη μέλη λαμβάνουν υπόψη τις γεωγραφικές πτυχές, τους όγκους εκφόρτωσης/παραγωγής και τις ειδικές μορφές μόλυνσης στις περιοχές από τις οποίες συγκομίζονται τα προϊόντα.
            
                         
                     
                     
                        Συχνότητα ελέγχου
                     
                  
                        Βοοειδή (συμπεριλαμβανομένων του κρέας, του κιμά, του μηχανικώς διαχωρισμένου κρέατος, των βρώσιμων εντοσθίων, των παρασκευασμάτων κρέατος και των προϊόντων κρέατος)
                     
                     
                        Τουλάχιστον 1 % των εισαγόμενων φορτίων
                     
                  
                        Προβατοειδή/αιγοειδή (συμπεριλαμβανομένων του κρέατος, του κιμά, του μηχανικώς διαχωρισμένου κρέατος, των βρώσιμων εντοσθίων, των παρασκευασμάτων κρέατος και των προϊόντων κρέατος)
                     
                     
                        Τουλάχιστον 1 % των εισαγόμενων φορτίων
                     
                  
                        Χοιροειδή (συμπεριλαμβανομένων του κρέατος, του κιμά, του μηχανικώς διαχωρισμένου κρέατος, των βρώσιμων εντοσθίων, των παρασκευασμάτων κρέατος και των προϊόντων κρέατος)
                     
                     
                        Τουλάχιστον 1 % των εισαγόμενων φορτίων
                     
                  
                        Ιπποειδή (συμπεριλαμβανομένων του κρέατος, του κιμά, του μηχανικώς διαχωρισμένου κρέατος, των βρώσιμων εντοσθίων, των παρασκευασμάτων κρέατος και των προϊόντων κρέατος)
                     
                     
                        Τουλάχιστον 1 % των εισαγόμενων φορτίων
                     
                  
                        Πουλερικά (συμπεριλαμβανομένων του κρέατος, του κιμά, των βρώσιμων εντοσθίων, των παρασκευασμάτων κρέατος και των προϊόντων κρέατος)
                     
                     
                        Τουλάχιστον 1 % των εισαγόμενων φορτίων
                     
                  
                        Κρέας από άλλα εκτρεφόμενα χερσαία ζώα (*1) (συμπεριλαμβανομένων του κρέατος, του κιμά, των βρώσιμων εντοσθίων, των παρασκευασμάτων κρέατος και των προϊόντων κρέατος)
                     
                     
                        Τουλάχιστον 1 % των εισαγόμενων φορτίων
                     
                  
                        Γάλα (συμπεριλαμβανομένων του νωπού γάλακτος, των γαλακτοκομικών προϊόντων, του πρωτογάλακτος και των προϊόντων με βάση το πρωτόγαλα όλων των ειδών)
                     
                     
                        Τουλάχιστον 1 % των εισαγόμενων φορτίων
                     
                  
                        Αυγά (συμπεριλαμβανομένων αυγών και προϊόντων αυγών από όλα τα είδη πτηνών)
                     
                     
                        Τουλάχιστον 1 % των εισαγόμενων φορτίων
                     
                  
                        Μέλι (συμπεριλαμβανομένων του μελιού και άλλων προϊόντων μελισσοκομίας)
                     
                     
                        Τουλάχιστον 1 % των εισαγόμενων φορτίων
                     
                  
                        Μη μεταποιημένα αλιευτικά προϊόντα (*2) εξαιρουμένων των καρκινοειδών
                     
                     
                        Τουλάχιστον 1 % των εισαγόμενων φορτίων
                     
                  
                        Καρκινοειδή και δίθυρα μαλάκια (συμπεριλαμβανομένων της σάρκας και προϊόντων με βάση τη σάρκα)
                     
                     
                        Τουλάχιστον 1 % των εισαγόμενων φορτίων
                     
                  
                        Μη μεταποιημένα λίπη και έλαια ζωικής και θαλάσσιας προέλευσης (*3)
                        
                     
                     
                        Τουλάχιστον 1 % των εισαγόμενων φορτίων
                     
                  Συμπληρωματικές διατάξεις
            
                        1.
                     
                     
                        Η συχνότητα ελέγχου για άλλα μεταποιημένα προϊόντα τροφίμων ζωικής προέλευσης, όπως η ζελατίνη και το κολλαγόνο, καθορίζεται από κάθε κράτος μέλος, λαμβανομένου υπόψη του αριθμού των εισαγόμενων φορτίων και των προβλημάτων που εντοπίζονται.
                     
                  
                        2.
                     
                     
                        Για τον υπολογισμό των ελάχιστων συχνοτήτων ελέγχου που παρατίθενται στο παρόν παράρτημα, τα κράτη μέλη χρησιμοποιούν τα πλέον πρόσφατα στοιχεία σχετικά με τον αριθμό των φορτίων που εισέρχονται στην Ένωση μέσω των οικείων συνοριακών σταθμών ελέγχου, τουλάχιστον από το προηγούμενο ή, κατ’ ανώτατο όριο, από το προτελευταίο έτος.
                     
                  
                        3.
                     
                     
                        Σε περίπτωση που ο αριθμός των φορτίων τροφίμων που εισέρχονται στην Ένωση και προορίζονται για διάθεση στην αγορά της Ένωσης είναι μικρότερος από τον αριθμό των φορτίων που αντιστοιχούν σε ένα δείγμα, τα κράτη μέλη μπορούν να διενεργούν τη δειγματοληψία μία φορά ανά δύο ή τρία έτη. Σε περίπτωση που ο αριθμός των φορτίων που εισάγονται σε περίοδο τριών ετών είναι μικρότερος από τον αριθμό των φορτίων που αντιστοιχούν σε ένα δείγμα, τα κράτη μέλη λαμβάνουν τουλάχιστον ένα δείγμα μία φορά ανά τριετία.
                     
                  
                        4.
                     
                     
                        Τα δείγματα που λαμβάνονται για τους σκοπούς άλλων σχεδίων ελέγχου που αφορούν την ανάλυση προσμείξεων (π.χ. φαρμακολογικώς δραστικών ουσιών και των καταλοίπων τους, καταλοίπων φυτοφαρμάκων κ.λπ.) μπορούν επίσης να χρησιμοποιούνται για ελέγχους προσμείξεων, υπό τον όρο ότι τηρούνται οι απαιτήσεις σχετικά με τους ελέγχους προσμείξεων.
                     
                  
               (*1)  Άλλα εκτρεφόμενα χερσαία ζώα, όπως ορίζονται στην καταχώριση 1017000 του παραρτήματος I μέρος Α του κανονισμού (ΕΚ) αριθ. 396/2005.
            
               (*2)  Αλιευτικά προϊόντα, όπως ορίζονται στον κανονισμό (ΕΚ) αριθ. 853/2004.
            
               (*3)  Μεταποιημένα προϊόντα, όπως ορίζονται στον κανονισμό (ΕΚ) αριθ. 852/2004.